Marcel Bezençon Awards

Marcel Bezençon Awards eller Marcel Bezençon-prisen er en årlig utmerkelse som deles ut til de beste sangene og låtskriverne i Eurovision Song Contest. Prisen ble første gang utdelt under Eurovision Song Contest 2002 i Tallinn i Estland og har hentet navn etter konkurransens grunnlegger, Marcel Bezençon. Utmerkelsen ble stiftet av den svenske delegasjonssjefen Christer Björkman, som representerte Sverige i Eurovision Song Contest 1992, og Richard Herrey, en av medlemmene i svenske Herreys som vant Eurovision Song Contest 1984 med «Diggi-loo diggi-ley».

Bakgrunn 

Selve prisen er en hjerteformet glasskulptur med fargene til vertslandets flagg. Skulpturen er designet av svenske Karin Hammar og produsert av Stockholms glasbruk.

Utmerkelsen deles ut i tre ulike kategorier:

Presseprisen (Press Award) – tildeles årets beste låt, basert på stemmene fra akkreditert presse.
Artistprisen (Artistic Award) – tildeles årets beste artistopptreden, basert på stemmene fra alle radio- og tv-kommentatorene. Frem til og med 2009 var det tidligere vinnere som stemte frem mottakeren av artistprisen. 
Låtskriverprisen (Composer Award) – tildeles årets beste komposisjon, med særlig henblikk på originalitet og nasjonal identitet i tekst og musikk. Det er låtskriverne det aktuelle året som stemmer frem vinneren.

Under Eurovision Song Contest 2008 ble det delt ut en spesialpris, Marcel Bezençon Gylleneskor Fan Award. Prisen ble delt ut av Eurovision-fans via den svenske Eurovision-nettsiden gylleneskor.se (senere poplight.se). Prisen ble gitt til fansens favoritt-debutant under 25 år. 

I 2010 ble det innført en ny utmerkelse – kommentatorenes pris (Artistprisen). Utmerkelsen eksisterte tidligere, men da var det tidligere vinnere som stemte frem vinneren. På grunn av logistikk og vansker med å få tak i tidligere vinnere, ble utmerkelsen endret slik at kommentatorene stemte frem vinneren fra og med Eurovision Song Contest 2010.

Opprinnelig var utmerkelsen en uoffisiell hendelse utenfor det offisielle arrangementet. Utmerkelsene hverken presenteres eller nevnes under sendingene, men Den europeiske kringkastingsunion har anerkjent utmerkelsen. Prisene deles ut under den offisielle etterfesten etter finalen. I 2009 ble imidlertid prisene delt ut i forkant av finalen. 

Svenske Melodifestivalen har en egen Marcel Bezençon-pris som deles ut hvert år i forbindelse med den svenske finalen.

Vinnere

Presseprisen

Artistprisen

Stemt frem av tidligere vinnere

Stemt frem av kommentatorer
Fra 2010 er det radio- og tv-kommentatorene som har stemt frem vinneren av artistprisen.

Låtskriverprisen 
Denne prisen ble først utdelt under Eurovision Song Contest 2004 og erstattet Fan-prisen.

Fan-prisen
Fan-prisen ble delt ut i 2002 og 2003. Det var medlemmer i den internasjonale fanklubben OGAE som stemte frem mottakeren. Prisen ble erstattet av Låtskriverprisen i 2004.

I 2008 ble spesialprisen Marcel Bezençon Gylleneskor Fan Award delt ut, stemt frem av internasjonale fans. Prisen har ikke blitt delt ut siden.

Melodifestivalen-vinnere
Siden 2005 har Sveriges Television (SVT) delt ut Marcel Bezençon-priser under sin nasjonale finale Melodifestivalen. Prisene har samme format som Eurovision-prisene. Sanger som også vant Eurovision Song Contest er markert i fet skrift.

Press Award

Artistprisen

Låtskriverprisen

Fan-prisen
I likhet med Eurovision Song Contest 2008 ble det også delt ut en fan-pris under Melodifestivalen 2008.

Referanser

Eksterne lenker 
 

 Eurovision Song Contest
 poplight.zitiz.se
 Annonsering av vinnerne i 2008
 
 
 
 
 
 
 
 
 
 

Eurovision Song Contest
Repeterende arrangementer etablert i 2002
Utmerkelser etablert i 2002